• Cilj Projekta je osnažiti studentsku populaciju u području rodne ravnopravnosti i prevencije

seksualnog i rodno zasnovanog uznemiravanja kroz sportske aktivnosti.

• Plan je da sportske timove čini 50% studentica i 50% studenata Univerziteta u Sarajevu, a

prema organizacionoj jedinici na kojoj studiraju. Broj članica/članova tima nije ograničen.

• Minimalan omjer igračica/igrača jednog tima na terenu, u svakom trenutku, mora biti 3:3

– prema pravilima i propozicijama takmičenja. Dakle, ukupan broj igračica/igrača na

terenu, za oba tima, je 12, a svaki tim broji 3 studentice i 3 studenta.

• Žrijebom, koji će se obaviti 05.01.2023. godine ili ranije (u slučaju ispunjavanja planirane

kvote timova za prijave) u prostorijama Fakulteta sporta i tjelesnog odgoja Univerziteta u

Sarajevu, 16 timova će biti podijeljeno u četiri grupe po četiri tima.

• Prolazak u narednu fazu turnira, nakon završene grupne faze u kojoj će svaki tim odigrati

po 3 utakmice, ostvarit će prva dva tima iz svake grupe po plasmanu (bodovanje će biti

određeno pravilnikom).

• Žrijebom, koji će se obaviti nakon grupne faze, odlučit će se parovi četvrtine finala,

polufinala i finala.

• Utakmice će se igrati vikendima počevši od 07.01.2023 godine. Kompletan raspored,

satnica, kao i lokacije održavanja bit će dostupni na Balance web stranici

– www.balance.ba.

• Studentice/studenti sa jedne organizacione jedinice mogu prijaviti samo jedan tim po

sportu. Dakle, jedan fakultet može imati max. 3 tima prijavljena (jedan tim za

nogomet/futsal, jedan tim za košarku i jedan tim za odbojku).

• Iste studentice/studenti se mogu prijaviti za više sportova. Dakle, jedna studentica ili

student mogu biti prijavljeni i za nogometni/futsal tim, košarkaški tim i odbojkaški tim.

• Za sve timove je osigurana sportska oprema, tj. markeri/dresovi.

• Rok za prijave timova će biti otvoren do 30.12.2022 godine ili do popunjavanja

slobodnih mjesta po sportu – 16 različitih timova po sportu.

• Učešće je besplatno!

• Studenti i studentice se ohrabruju da se prijave na volonterski rad u sklopu Projekta. Svoju

prijavu za volontiranje mogu obaviti putem mail adrese: info@balance.ba sa subjektom

maila – Volontiranje na projektu „Liga za ravnopravnost“.

• Poseban poziv na animiranje studenata i studentica, koji pripadaju grupama koje su

marginalizirane, kao što su: osobe sa invaliditetom, nacionalne manjine, socijalno

ugrožene i slično, da budu dio Projekta kao članovi/članice tima ili kao

volontere/volonterke